**ZAJČEK IZ NOGAVICE**

Bliža se velikonočni čas, čas ko pospravimo hišo, stanovanje in okolico. Čiste prostore praznično okrasimo. V ta čas spadajo okrasitve s piščančki, zajčki, jajčki, pomladnim cvetjem in vejicami.

Izdelava zajčka iz nogavice je zelo preprosta.

***Potrebuješ:***

* *čista nogavica, barva in velikost po želji (lahko tista, ki nima več para☺)*
* *škarje*
* *riž (za polnjenje)*
* *vrvica*
* *okrasni trakec*
* *permanentni (vodoodporni) flomaster*
* *večji kolut (selotejpa) kot pomagalo za vsip riža v nogavico*

***Kako ga narediš?***

*V nogavico streseš riž do območja kje je peta.*

 

*Kjer se riž v nogavici konča stisneš z vrvico in jo zavežeš. Od spodaj navzgor, malo čez polovico nogavice napolnjene z rižem oviješ drugo vrvico, jo stisneš in s tem razdeliš zajčka na spodnji del in glavo.*

*Ostanek nogavice na vrhu razrežeš na pol, iz vsake polovice izoblikuješ uhlje.*

*Zajček je tako že skoraj končan. Vzameš še vodoodporni flomaster in mu na obrazek narišeš oči in usta.*

Da ti bo lažje izdelati zajčka, kopiraj spodnjo povezavo in si potek izdelave poglej na YouTubu.

<https://www.youtube.com/watch?time_continue=22&v=giqTWcq6nFk&feature=emb_logo>

Pripravila: učiteljica Nives